<classify> Kipigo cha Taifa Stars dhidi ya Timu ya Taifa ya Kenya Harambee Stars kimeendelea kuzua gumzo mitandaoni ambapo kumeibuka vita mpya ya maneno kati ya Mkuu wa Mkoa wa Dar es Salaam ambaye pia ni Mwenyekiti wa Hamasa wa Taifa Stars na aliyekuwa Rais wa Chama cha Wanasheria Tanzania TLS Fatma Karume. Fatma Karume alianza kuandika kwenye Twitter kuwa Paul Makonda anapaswa kurejea nchini badala ya kuendelea kubaki maana kubaki kwake kule hakusaidii kitu, ambapo Makonda amejibu kwa kuandika kuwa Fatma atulie kwani yeye si aliyemlipia nauli ya kwenda kule. Paul Makonda arudi tu. Maana yeye kukaa Misri haisaidii kitu, ameandika Fatma Karume. Makonda amejibu Tulia wewe, hujanilipia nauli. Fatma Karume akaongeza tena: Tulia jina la Naibu Spika sio langu. Ninaitwa Fatma Amani Karume. Jina langu lakuzaliwa nililopewa kwenya Birth Certificate sina jengine. Wewe una majina mangapi? Acha kuomba omba nauli kwa kiherehere. This city does not belong to you. Umelikuta na utaliacha. Take a chill pill! Katika hali isiyo ya kawaida kumeibuka mgawanyiko mkubwa kutokana na matokeo ya Taifa Stars katika michuano ya Afcon 2019, nchini Misri hususan katika mchezo dhidi ya majirani zao Kenya, wengine wakionekana kufurahi kipigo hicho huku wengine wakihuzunishwa na matokeo hayo. Pengine mzizi wa suala hili umeanzia pale kulipoibuka vita ya maneno kati ya wabunge wakiongozwa na Spika Ndugai dhidi ya Makonda baada ya kuwashutumu mbele ya rais kuwa wanawavunja moyo wachezaji wa Taifa Stars, ambapo Ndugai naye alijibu mapigo na kusababisha Watanzania kugawanyika katika kambi mbili. Taifa Stars ilipoteza kwa kufungwa mabao 3-2 na Harambee Stars, mchezo uliofanyika katika Uwanja wa June 30 uliopo jijini Cairo nchini Misri unaomilikiwa na Jeshi la Anga la nchi hiyo Paul Makonda arudi tu. Maana yeye kukaa Misri haisaidii kitu. fatma karume aka Shangazi fatma_karume June 28, 2019 Tulia wewe, hujanilipia nauli. Paul Makonda Paul_Makonda June 28, 2019 Tulia jina la Naibu Spika sio langu. Ninaitwa Fatma Amani Karume. Jina langu lakuzaliwa nililopewa kwenya Birth Certificate sina jengine. Wewe una majina mangapi? Acha kuomba omba nauli kwa kiherehere. This city does not belong to you. Umelikuta na utaliacha. Take a chill pill! fatma karume aka Shangazi fatma_karume June 28, 2019 Maoni ya wadau mbalimbali  <topic>: MICHEZO 